
VABARIIGI VALITSUS
MÄÄRUS




Vabariigi Valitsuse määruste muutmine



Määrus kehtestatakse tervishoiuteenuste korraldamise seaduse § 17 lõike 2 ja kogumispensionide seaduse § 724 lõike 6 alusel.


§ 1. Vabariigi Valitsuse 20. detsembri 2018. a määruse nr 119 „Kiirabi, haiglate, pääste- ja politseiasutuste, Kaitseväe ning Terviseameti kiirabialase koostöö kord“ muutmine

Vabariigi Valitsuse 20. detsembri 2018. a määruse nr 119 „Kiirabi, haiglate, pääste- ja politseiasutuste, Kaitseväe ning Terviseameti kiirabialase koostöö kord“ § 1 lõige 3 sõnastatakse järgmiselt:

„(3) Käesoleva määruse kiirabialase koostöö õigusi ja kohustusi reguleerivaid sätteid kohaldatakse ka tervishoiu toimepidevust ohustava olukorra ja kriisiolukorra ajal kuni Terviseameti juhiste saamiseni, arvestades tervishoiuteenuste korraldamise seaduses ning kriisiolukorra ja riigikaitse seaduses sätestatud põhimõtteid.“.

§ 2. Vabariigi Valitsuse 15. detsembri 2021. a määruse nr 118 „Pensionilepingute pensionimaksete tegemise täpsemad tingimused ja kord“ muutmine 

Vabariigi Valitsuse 15. detsembri 2021. a määruse nr 118 „Pensionilepingute pensionimaksete tegemise täpsemad tingimused ja kord“ § 2 lõiget 2 täiendatakse teise lausega järgmises sõnastuses:

„Kriisiolukorra ajal võib Sotsiaalkindlustusamet kohaldada sotsiaalseadustiku üldosa seaduse § 301 lõikes 1 sätestatut.“.

